To ju ósmô edicjô miónków w jaczi òkróm pòpùlarizacje żeglowaniô przédnym célã je jintegracjô mieszkańców Wejrowa, Redë, Rëmi, Trzëgardu i całi Nordë. Regatë òrganizëje Stowôra Gminów Môłi Trzëgard. Dwadniowé miónczi bëłë rozgriwóné na szpùrze Gdiniô-Hél, wësztartowało w nich 7 samòrządowëch karnów. Pòpierszim dniu szansã na dobëcé ùchòwałë 3 grëpë – òkróm rëmsczi téż karna z Hélu i Wejrowa. Òstatny biég zdecydowôł, że przechòdny pùchôr TrójCup trafił do Rëmi.